دوبارہ (2022ء فلم)

***دوبارہ*** (  )،اسے ***2:12*** کے طور پر بھی سٹائلائز کیا جاتا ہے، ہندی زبان کی سائنس فکشن پُراسرار تھرلر فلم جس کی ہدایت کاری انوراگ کشیپ نے کی ہے۔  فلم میں تاپسی پنو اور پاویل گلاٹی نے اہم کردارا اداکیے ہیں۔ 

*دوبارا* 2018 کی ہسپانوی فلم *میراج* کا آفیشل ریمیک ہے۔  اس فلم کو لندن انڈین فلم فیسٹیول 2022 میں نمائش کے لیے پیش کیا گیا اور اور 19 اگست 2022 کو تھیٹر میں ریلیز کیا گیا   ۔ فلم کو عام طور پر ناقدین نے پسند کیا اور مثبت جائزے اور تاثرات دیے ۔    تاہم یہ فلم باکس آفس پر دھوم نہیں مچا سکی۔ 

## کہانی
فلم کی کہانی ایک قتل کے گرد گھومتی ہے۔ انترا اوستھی (تاپسی پنوں) ایک نرس ہے جو اپنے شوہر وکاس اوستھی (راہول بھٹ) اور بیٹی اونتی (مائرہ راجپال)کے ساتھ ایک نئے گھر میں شفٹ ہوتی ہے۔ جہاں انھیں مکان کی بروکر اور پڑوسی ابھیشیک (سُکانت گوئل) اور اس کی ماں شیکھا (ودُوشی مہتا)سے پتا چلتا ہے ، 25 برس قبل اس گھر میں ایک موت ہو چکی ہے۔ اس گھر ابھیشک کے بچپن کا دوست انئے (آرین ساونت) اپنی ماں کے ساتھ رہتا ہے۔ شہر میں تیز طوفانی بارش کی ایک رات جب انئے اپنے ٹی وی ریکارڈر پر خود کی ویڈیو ریکارڈ کررہا ہوتا ہے اسے اپنے پڑوس میں کسی کے لڑنے کی آواز آتی ہے۔ کھڑکی سے اسے دو سائے ہاتھا پائی کرتے نظر آتے ہیں۔ انئے چپکے سے پڑوس کے گھر میں جاتا ہے تو وہاں ایک کمرے میں پڑوسن کی لاش پڑی ہوتی ہے اور اس کا شوہر راجا گھوش (ساسوتا چٹرجی) وہاں آپہنچتا ہے، جسے دیکھ کر انئے باہر بھاگتا ہے اور سڑک پر ایک فائر برگیڈ ٹرک کے نیچے آکر مرجاتا ہے۔ لوگ جمع ہوجاتے ہیں۔ راجا گھوش گرفتارہوتا ہے اور جیل میں خود کشی کرلیتا ہے۔

انترا کو گھر کے ایک کمرے سے انئے کا ریکارڈنگ ٹی وی ملتا ہے جہاں انھیں کچھ عجیب و غریب چیزیں نظر آتی ہیں۔ طوفانی بارش کی ایک رات اسے پرانے ٹی وی میں ایک لڑکا نظر آتا ہے، جو 25 برس قبل کا انئے ہوتا ہے۔ اور طوفان کی الیکٹرو میگنیٹک موحول کی وجہ سے انترا اور انئے کے درمیان رابطہ قائم ہوجاتا ہے۔ دونوں ایک دوسرے سے بات کرتے ہیں کہ پڑوس سے جھگڑوں کی آواز آتی ہے۔ انترا، انئے کو پڑوس میں جانے سے روکتی ہے تاکہ اس کی جان بچ سکے اور اسے پوری کہانی بتاتی ہے۔ انئے اس کی بات مان لیتا ہے ۔

دوسرے دن جب انترا صبح اٹھتی ہے تو اس کی زندگی بدل چکی ہوتی ہے۔ وہ کسی اور گھر میں ہوتی ہے، اس کی نظر کمزور ہو چکی ہے اور نظر کا چشمہ پہنتی ہے، اسپتال میں وہ اب نرس نہیں بلکہ سرجن ہے اور لوگ اسے انترا اسوتھی کی بجائے انترا وشیش پکارتے ہیں۔ نہ اس کی شادی ہوئی ہے اور نہ اس کی کوئی بیٹی ہے ۔

انترا کو احساس ہوتا ہے کہ 25 برس قبل انئے کی جان بچانے کے اس عمل سے اس کی اپنی زندگی بھی نے تبدیل ہو گئی ہے۔ٹی وی میں نظر آنے والے لڑکے انئے کی زندگی جو کسی نہ کسی طرح اس کی زندگی سے جڑی ہوئی ہے۔ 

## کردار

* تاپسی پنو بطور انتارا اوستھی/انتارا وشیشت
* پاویل گلاٹی بطور انائے آنند
* ناصر بطور ڈاکٹر سیتھوپتی
* راہول بھٹ بطور وکاس اوستھی
* سکانت گوئل بطور ابھیشیک
* ساسوتا چٹرجی بطور راجا گھوش
* ودوشی مہتا بطور شیکھا وتس
* ہمانشی چودھری بطور شیلا
* ندھی سنگھ بطور بھاونا اوستھی
* مادھوریما رائے سارہ کندر کے کردار میں
* آریان ساونت بطور نوجوان عنای
* مائرا راجپال بطور اونتی اوستھی
* شوریہ دگل بطور نوجوان ابھیشیک
* روجوتا گھوش کے طور پر میڈینی کیلامانے
* پریتی شراف بطور ہسپتال نرس
* راہول تیواری بطور پولیس انسپکٹر

## موسیقی اور گیت

فلم کی موسیقی گورو چٹرجی اور شور پولیس نے ترتیب دی ہے۔ گیت حسین حیدری نے لکھے ہیں۔ پس منظر کا سکور شور پولیس نے بنایا ہے۔  

### باکس آفس
ریلیز کے پہلے دن فلم نے باکس آفس پر صرف  کروڑ کا ہی بزنس کیا۔

 فلم نے کل  کروڑ کا بزنس کیا۔

## حوالہ جات

## بیرونی روابط

* 

زمرہ:مضامین مع ایچ آڈیو مائکرو فارمیٹس
زمرہ:البم خانہ معلومات میں کور کی کمی ہے
زمرہ:البم خانہ معلومات میں کور کے متبادل متن کی کمی ہے
زمرہ:مضامین مع ایچ آڈیو مائکرو فارمیٹس
زمرہ:2022ء کی فلمیں
زمرہ:2020ء کی دہائی کی ہندی زبان کی فلمیں
زمرہ:ہسپانوی فلموں کے بھارتی ریمیک
زمرہ:بھارتی پراسرار ڈراما فلمیں
زمرہ:بھارتی سائنس فکشن فلمیں
زمرہ:فلموں میں زنا کاری
زمرہ:انوراگ کشیاپ کی ہدایت کاری میں بننے والی فلمیں
زمرہ:1997ء میں سیٹ فلمیں
زمرہ:2022ء میں سیٹ فلمیں
زمرہ:2020ء کی دہائی کی سفر الوقت کے بارے فلمیں